
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2595 

29 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδεκτών βασικών τίτλων σπουδών 
και πρόσθετων προσόντων για την πλήρωση των 
οριζόντιων θέσεων ευθύνης επιπέδου Γενικής Δι¬ 
εύθυνσης με οικονομικές ή και οικονομικές αρμο¬ 
διότητες. 1 

Καθορισμός αποδεκτών βασικών πτυχίων ή διπλω¬ 
μάτων και πρόσθετων προσόντων για την πλή¬ 
ρωση των οριζόντιων θέσεων ευθύνης επιπέδου 

Γ ενικής Διεύθυνσης. 2 

Τροποποίηση της υπ’ αριθμ. 7004/3/63 από 3-6-2014 
απόφασης Υπουργού Δημόσιας Τάξης και Προ¬ 
στασίας του Πολίτη «Μεταβίβαση αρμοδιοτήτων 
Υπουργού Δημόσιας Τάξης και Προστασίας του 
Πολίτη επί θεμάτων Ελληνικής Αστυνομίας σε 


υφιστάμενα υπηρεσιακά όργανα» (Β' 1404). 3 

ΑΠΟΦΑΣΕΙ Σ 

Αριθμ. ΔΙΔΑΔ/Φ.35.40/2022/ΟΙΚ.23459 (1) 


Καθορισμός αποδεκτών βασικών τίτλων σπουδών και 
πρόσθετων προσόντων για την πλήρωση των ορι¬ 
ζόντιων θέσεων ευθύνης επιπέδου Γ ενικής Διεύθυν¬ 
σης με οικονομικές ή και οικονομικές αρμοδιότητες. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του δεύτερου, τρίτου και τέταρτου 
εδαφίου της περ. δ' της παρ. 2 του άρθρου 54 του 
Ν. 4178/2013 (Α' 174), όπως τροποποιήθηκαν με τις δια¬ 
τάξεις της παρ. 2 του άρθρου 46 του Ν. 4250/2014 (Α' 74) 
και της παρ. 3 του άρθρου 7 του Ν. 4275/2014 (Α' 149). 

2. Τις διατάξεις της παρ. 6α του άρθρου 24 του 
Ν. 4270/2014 (Α' 143). 

3. Τις διατάξεις του τρίτου εδαφίου της παρ. 8 του 
άρθρου 84 του Κώδικα Κατάστασης Δημοσίων Πολιτι¬ 
κών και Διοικητικών Υπαλλήλων και Υπαλλήλων Ν.Π.Δ.Δ. 
(Ν. 3528/2007), όπως αντικαταστάθηκαν με τις διατάξεις 
του άρθρου 1 του Ν. 4275/2014 (Α' 149). 


4. Την υπ’ αριθ. Υ48/9-7-2012 απόφαση του Πρωθυπουρ¬ 
γού περί καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα (Β' 2105). 

5. Το υπ’ αριθ. 2/70293/ΔΠΓΚ/10-9-2014 έγγραφο του 
Γ ενικού λογιστηρίου του Κράτους. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση καθορίζονται τα αποδεκτά 
βασικά πτυχία ή διπλώματα και τα πρόσθετα προσόντα 
για την πλήρωση των οριζόντιων θέσεων ευθύνης επιπέ¬ 
δου Γ ενικής Διεύθυνσης της παρ. 8 του άρθρου 84 του 
Κώδικα Κατάστασης Δημοσίων Πολιτικών και Διοικητι¬ 
κών Υπαλλήλων και Υπαλλήλων Ν.Π.Δ.Δ. (Ν. 3528/2007), 
που έχουν οικονομικές αρμοδιότητες ή και οικονομικές 
αρμοδιότητες. 

Άρθρο 2 

Καθορισμός αποδεκτών βασικών πτυχίων ή διπλωμά¬ 
των για την πλήρωση θέσεων προϊσταμένων Γ ενικών 
Διευθύνσεων Οικονομικών Υπηρεσιών 

Γ ια την πλήρωση θέσεων προϊσταμένων Γ ενικών Δι¬ 
ευθύνσεων Οικονομικών Υπηρεσιών αποδεκτά βασικά 
πτυχία ή διπλώματα είναι τα εξής: 

α) Πτυχίο Νομικής, Οικονομικών, Οικονομικής και 
Περιφερειακής Ανάπτυξης, Διεθνών και Ευρωπαϊκών 
- Οικονομικών Σπουδών, Δημοσίων Οικονομικών, Πε¬ 
ριφερειακής και Οικονομικής Ανάπτυξης, Στατιστικής, 
Στατιστικής και Αναλογιστικής Επιστήμης, Στατιστικής 
και Ασφαλιστικής Επιστήμης, Στατιστικής και Αναλογι- 
στικών - Χρηματοοικονομικών Μαθηματικών, Χρηματο¬ 
οικονομικής και Τραπεζικής Διοικητικής Λογιστικής και 
Χρηματοοικονομικής, Λογιστικής Χρηματοοικονομικής 
και Ποσοτικής Ανάλυσης, Βιομηχανικής Διοίκησης και 
Τεχναλογίας, Ναυτιλιακών Σπουδών, Οργάνωσης και 
Διοίκησης Επιχειρήσεων, Διοικητικής Επιστήμης και 
Τεχνολογίας ή Βιομηχανικής Διοίκησης και Τεχνολογί¬ 
ας (πρώην Τεχνολογίας και Συστημάτων Παραγωγής, 
μετονομασία με το Π.Δ. 113/2002), Διοίκησης Επιχειρή¬ 
σεων, Διοίκησης Επιχειρήσεων και Οργανισμών, Επι- 

χειρησιακής Έρευνας και Μάρκετινγκ (μετονομάστηκε 
σε Μάρκετινγκ και Επικοινωνίας με το Ν. 3027/2002, 
άρθρο 3 παρ. 1, δ'.αα.), Δημάσιας Διοίκησης, Διεθνών 
και Ευρωπαϊκών Σπουδών, Πολιτικής Επιστήμης και Δη¬ 
μόσιας Διοίκησης, Μαθηματικών, Φυσικής, Χημείας ή 
πτυχίο ή δίπλωμα Ελληνικού Ανοικτού Πανεπιστημίου 
(ΕΑΠ) ή Προγραμμάτων Σπουδών Επιλογής (ΠΣΕ) ΑΕΙ 
της ημεδαπής ή ισότιμος τίτλος σπουδών της ημεδαπής 
ή αλλοδαπής, αντίστοιχης ειδικότητας ή 

β) οποιοδήποτε πτυχίο ή δίπλωμα ΑΕΙ της ημεδαπής ή 
ισότιμο της αλλοδαπής και αναγνωρισμένο μεταπτυχι¬ 
ακό ή διδακτορικό τίτλο σπουδών νομικής, οικονομικής 
ή διοικητικής κατεύθυνσης. 

Άρθρο 3 

Καθορισμός πρόσθετων προσόντων για την πλήρωση 
θέσεων προϊσταμένων Γενικών Διευθύνσεων 
Οικονομικών Υπηρεσιών 

Γ ια την πλήρωση θέσεων προϊσταμένων Γ ενικών Δι¬ 
ευθύνσεων Οικονομικών Υπηρεσιών ως πρόσθετα προ¬ 
σόντα καθορίζονται σωρευτικά τα εξής: 

α) πενταετής τουλάχιστον εμπειρία σε θέματα οι¬ 
κονομικού αντικειμένου και ιδίως στα κάτωθι θέματα: 

- κατάρτιση, αναθεώρηση, υλοποίηση Μεσοπρόθεσμου 
Πλαισίου Δημοσιονομικής Στρατηγικής (Μ.Π.Δ.Σ.) 

- κατάρτιση, εκτέλεση, παρακολούθηση κρατικού προ¬ 
ϋπολογισμού ή προϋπολογισμών λοιπών φορέων γενικής 
κυβέρνησης 

- παρακολούθηση εκτέλεσης Π.Δ.Ε 

- σύνταξη, ανάλυση, παρακολούθηση οικονομικών 
καταστάσεων, οικονομικών αναφορών, οικονομικών 
στοιχείων 

- προγραμματισμός, παρακολούθηση, υλοποίηση προ¬ 
μηθειών 

- έλεγχος δαπανών 

- δημοσιονομικός έλεγχος ή έλεγχος συγχρηματοδο- 
τούμενων προγραμμάτων 

- εφαρμογή δημοσιολογιστικών διατάξεων 

β) Τουλάχιστον πολύ καλή γνώση της αγγλικής ή γαλ¬ 
λικής ή γερμανικής γλώσσας 

Άρθρο 4 

Καθορισμός αποδεκτών βασικών πτυχίων 
ή διπλωμάτων και πρόσθετων προσόντων 
για την πλήρωση θέσεων προϊσταμένων 
Γ ενικών Διευθύνσεων που έχουν 
και οικονομικές αρμοδιότητες 

Γ ια την πλήρωση θέσεων προϊσταμένων Γ ενικών Δι¬ 
ευθύνσεων που, μεταξύ άλλων, έχουν αρμοδιότητα επί 
οικονομικών θεμάτων και οι οποίες περιλαμβάνουν και 
άλλες δομές (διοικητικής υποστήριξης, ανθρώπινου δυ¬ 
ναμικού, πληροφορικής-ηλεκτρονικής διακυβέρνησης 
απαιτούνται τα ίδια με τα οριζόμενα στα άρθρα 2 και 
3 της παρούσας απόφασης προσόντα. 

Άρθρο 5 

Χρόνος απόκτησης απαιτούμενης εμπειρίας 

Ως εμπειρία κατά την έννοια των διατάξεων του άρ¬ 
θρου 3 της παρούσας απόφασης νοείται η εμπειρία 
που έχει αποκτηθεί μετά το διορισμό ή την πρόσληψη 
του υπαλλήλου στο Δημόσιο και μετά τη λήψη του 


αποδεκτού κατά περίπτωση βασικού ή μεταπτυχιακού 
ή διδακτορικού τίτλου σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπεμβρίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

-♦- 

Αριθμ. ΔΙΔΑΔ/Φ.35.40/2024/ΟΙΚ.23441 (2) 

Καθορισμός αποδεκτών βασικών πτυχίων ή διπλωμά¬ 
των και πρόσθετων προσόντων για την πλήρωση 
των οριζόντιων θέσεων ευθύνης επιπέδου Γενικής 
Διεύθυνσης. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του δεύτερου και τρίτου εδαφίου της 
περ. δ' της παρ. 2 του άρθρου 54 του Ν. 4178/2013 (Α' 174), 
όπως τροποποιήθηκαν με τις διατάξεις της παρ. 2 του 
άρθρου 46 του Ν. 4250/2014 (Α' 74) και της παρ. 3 του 
άρθρου 7 του Ν. 4275/2014 (Α' 149). 

2. Τις διατάξεις του τρίτου εδαφίου της παρ. 8 του 
άρθρου 84 του Κώδικα Κατάστασης Δημοσίων Πολιτι¬ 
κών και Διοικητικών Υπαλλήλων και Υπαλλήλων Ν.Π.Δ.Δ. 
(Ν. 3528/2007), όπως αντικαταστάθηκαν με τις διατάξεις 
του άρθρου 1 του Ν. 4275/2014 (Α' 149). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση καθορίζονται τα αποδεκτά 
βασικά πτυχία ή διπλώματα και τα απαιτούμενα πρόσθε¬ 
τα προσόντα για την πλήρωση των οριζόντιων θέσεων 
ευθύνης επιπέδου Γενικής Διεύθυνσης της παρ. 8 του 
άρθρου 84 του Κώδικα Κατάστασης Δημοσίων Πολιτι¬ 
κών και Διοικητικών Υπαλλήλων και Υπαλλήλων Ν.Π.Δ.Δ. 
(Ν. 3528/2007), με εξαίρεση τις θέσεις που έχουν μόνο 
οικονομικές αρμοδιότητες ή και οικονομικές αρμοδιό¬ 
τητες. 

Άρθρο 2 

Καθορισμός αποδεκτών βασικών πτυχίων 
ή διπλωμάτων για την πλήρωση θέσεων 

προϊσταμένων Γ ενικών Διευθύνσεων με αντικείμενο 
θέματα διαχείρισης ανθρώπινου δυναμικού 

Γ ια την πλήρωση θέσεων προϊσταμένων Γ ενικών Διευ¬ 
θύνσεων με αντικείμενο θέματα διαχείρισης ανθρώπινου 
δυναμικού αποδεκτά βασικά πτυχία ή διπλώματα είναι 
τα εξής: 

α) Πτυχίο ή δίπλωμα Νομικών ή Πολιτικών ή Οικονομι¬ 
κών ή Διοικητικών Επιστημών ή Κοινωνιολογίας Ά.Ε.Ι. της 
ημεδαπής ή ισότιμος τίτλος σπουδών της αλλοδαπής, ή 

β) οποιοδήποτε πτυχίο ή δίπλωμα ΆΕΙ της ημεδαπής 
ή ισότιμο της αλλοδαπής και αναγνωρισμένο μεταπτυ¬ 
χιακό ή διδακτορικό τίτλο σπουδών νομικής, πολιτικής. 

οικονομικής ή διοικητικής κατεύθυνσης ή κοινωνικών 
επιστημών. 

Άρθρο 3 

Καθορισμός πρόσθετων προσόντων 
για την πλήρωση θέσεων προϊσταμένων 
Γενικών Διευθύνσεων με αντικείμενο θέματα 
διαχείρισης ανθρώπινου δυναμικού 

Γ ια την πλήρωση θέσεων προϊσταμένων Γ ενικών Δι¬ 
ευθύνσεων με αντικείμενο θέματα διαχείρισης ανθρώ¬ 
πινου δυναμικού ως πρόσθετα πρσσόντα καθορίζσνται 
σωρευτικά τα εξής: 

α) Τετραετής τουλάχιστον εμπειρία σε θέματα δια¬ 
χείρισης ανθρώπινου δυναμικού και 
β) Τουλάχιστον πολύ καλή γνώση της αγγλικής ή γαλ¬ 
λικής ή γερμανικής γλώσσας. 

Άρθρα 4 

Καθορισμός αποδεκτών βασικών πτυχίων 
ή διπλωμάτων για την πλήρωση θέσεων 
προϊσταμένων Γ ενικών Διευθύνσεων με αντικείμενο 
θέματα πληροφορικής ή ηλεκτρονικής διακυβέρνησης 

Για την πλήρωση θέσεων προϊσταμένων Γενικών 
Διευθύνσεων με αντικείμενο θέματα πληροφορικής ή 
ηλεκτρονικής διακυβέρνησης αποδεκτά βασικά πτυχία 
ή διπλώματα είναι τα εξής: 

α) οποιοδήποτε πτυχίο ή δίπλωμα ΆΕΙ της ημεδαπής 
ή ισότιμο σχολών της αλλοδαπής, το οποίο γίνεται 
αποδεκτό για το διορισμό σε κλάδο ΠΕ Πληροφορικής 
ή πτυχίο ή δίπλωμα ΆΕΙ Μαθηματικών ή Φυσικής της 
ημεδαπής ή ισότιμο σχολών της αλλοδαπής ή 
β) οποιοδήποτε πτυχίο ή δίπλωμα ΆΕΙ της ημεδαπής 
ή ισότιμο της αλλοδαπής και αναγνωρισμένο μεταπτυ¬ 
χιακό ή διδακτορικό τίτλο σπουδών σε θέματα πληρο¬ 
φορικής ή ηλεκτρονικής διακυβέρνησης. 

Άρθρο 5 

Καθορισμός πρόσθετων προσόντων 
για την πλήρωση θέσεων προϊσταμένων 
Γ ενικών Διευθύνσεων με αντικείμενο θέματα 
πληροφορικής ή ηλεκτρονικής διακυβέρνησης 

Για την πλήρωση θέσεων προϊσταμένων Γενικών 
Διευθύνσεων με αντικείμενο θέματα πληροφορικής ή 
ηλεκτρονικής διακυβέρνησης ως πρόσθετα προσόντα 
καθορίζονται σωρευτικά τα εξής: 

α) Τριετής τουλάχιστον εμπειρία σε θέματα πληρο¬ 
φορικής ή ηλεκτρονικής διακυβέρνησης και 
β) Τ ουλάχιστον πολύ καλή γνώση της αγγλικής ή γαλ¬ 
λικής ή γερμανικής γλώσσας. 

Άρθρο 6 

Καθορισμός αποδεκτών βασικών πτυχίων 
ή διπλωμάτων και πρόσθετων προσόντων 
για την πλήρωση θέσεων προϊσταμένων 
Γ ενικών Διευθύνσεων με αρμοδιότητες διαχείρισης 
ανθρώπινου δυναμικού και πληροφορικής 
ή ηλεκτρονικής διακυβέρνησης 

Γ ια την πλήρωση θέσεων προϊσταμένων Γ ενικών Δι¬ 
ευθύνσεων με αρμοδιότητες διαχείρισης ανθρώπινου 
δυναμικού και πληροφορικής ή ηλεκτρονικής διακυβέρ¬ 
νησης αποδεκτά βασικά πτυχία ή διπλώματα είναι τα 
αναφερόμενα στα άρθρα 2 και 4 και πρόσθετα προ¬ 
σόντα τα αναφερόμενα στο άρθρο 3 της παρούσας 
απόφασης. 


Άρθρο 7 

Καθορισμός απαιτούμενης εμπειρίας 

Ως εμπειρία κατά την έννοια των διατάξεων της πα¬ 
ρούσας απόφασης νοείται η εμπειρία που έχει αποκτη¬ 
θεί μετά το διορισμό ή την πρόσληψη του υπαλλήλου 
στο Δημόσιο και μετά τη λήψη του αποδεκτού κατά 
περίπτωση βασικού ή μεταπτυχιακού ή διδακτορικού 
τίτλου σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2014 

ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 7004/3/63-λα (2) 

Τροποποίηση της υπ’ αριθμ. 7004/3/63 από 3-6-2014 από¬ 
φασης Υπουργού Δημόσιας Τάξης και Προστασίας 
του Πολίτη «Μεταβίβαση αρμοδιοτήτων Υπουργού 
Δημόσιας Τάξης και Προστασίας του Πολίτη επί θε¬ 
μάτων Ελληνικής Αστυνομίας σε υφιστάμενα υπηρε¬ 
σιακά όργανα» (Β' 1404). 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τα άρθρα 54 και 90 του Κώδικα Νομοθεσίας για την 

Κυβέρνηση και τα Κυβερνητικά Όργανα, που κωδι- 

κοποιήθηκε με το άρθρο πρώτο του π. δ/τος 63/2005 
(Α' 98). 

2. Το Ν. 4249/2014 «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γ ε¬ 
νικής Γραμματείας Πολιτικής Προστασίας, αναβάθμιση 
των Υπηρεσιών του Υπουργείου Δημόσιας Τάξης και 
Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου Δημόσιας Τάξης και Προστα¬ 
σίας του Πολίτη και άλλες διατάξεις» (Α' 73). 

3. Το άρθρο 231 του Ν. 4281/2014 «Μέτρα στήριξης 
και ανάπτυξης της ελληνικής οικονομίας, οργανωτικά 
θέματα Υπουργείου Οικονομικών και άλλες διατάξεις» 
(Α' 160). 

4. Το Π.Δ. 184/2009 «Σύσταση Υπσυργείου Προστασί¬ 
ας του Πολίτη και καθορισμός των αρμοδιοτήτων του» 
(Α' 213). 

5. Το Π.Δ. 85/2012 «Ίδρυση και μετονσμασία Υπσυργεί- 
ων, μεταφορά και κατάργηση Υπηρεσιών» (Α' 141), όπως 
τροπσποιήθηκε με τα Π.Δ. 88/2012 (Α' 143), 94/2012 (Α' 
149) και 98/2012 (Α' 160). 

6. Το Π.Δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (Α' 134). 

7. Την ανάγκη της εύρυθμης και αποδοτικής λειτουρ¬ 
γίας των Υπηρεσιών της Ελληνικής Αστυνομίας. 

8. Το γεγονός ότι από τις διατάξεις της παρούσας 
απόφασης δεν πρσκαλείται δαπάνη σε βάρσς του κρα¬ 
τικού προϋπολογισμού, αποφασίζουμε: 

Άρθρο 1 

1. Στην περίπτωση Θ' του άρθρου 1 της 7004/3/63 από 
3-6-2014 απόφασης του Υπουργού Δημόσιας Τάξης και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Προστασίας ταυ Πσλίτη «Μεταβίβαση αρμοδιοτήτων 
Υπουργού Δημόσιας Τάξης και Προστασίας του Πολί¬ 
τη επί θεμάτων Ελληνικής Αστυνομίας σε υφιστάμενα 
όργανα» (Β' 1404), ο τίτλος του οργάνου, στο οποίο 
μεταβιβάζονται οι σχετικές αρμοδιότητες, αντικαθίστα¬ 
ται ως εξής: 

«Θ. ΣΤΟΝ ΠΡΟΪΣΤΑΜΕΝΟ ΚΛΑΔΟΥ ΟΙΚΟΝΟΜΙΚΟΤΕ- 
ΧΝΙΚΗΣ ΥΠΟΣΤΗΡΙΞΗΣ ΚΑΙ ΠΛΗΡΟΦΟΡΙΚΗΣ» 


Άρθρο 2 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2014 

ο ΥΠΟΥΡΓΟΣ 

ΒΑΣΙΛΕΙΟΣ ΚΙΚΙΛΙΑΣ 

